KTC ออกหุ้นกู้ 2 ชุดมูลค่า 2.5 พันลบ. ขายสถาบัน-รายใหญ่ 11-14 ก.ย.
KTC ออกหุ้นกู้ 2.5 พันลบ. ขายสถาบัน-รายใหญ่ 11-14 ก.ย.
KTC ออกหุ้นกู้ 2.5 พันลบ. ขายสถาบัน-รายใหญ่ 11-14 ก.ย.
10 ก.ย. 2563

บริษัท บัตรกรุงไทย จำกัด (มหาชน) หรือ KTC ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่ารวมไม่เกิน 2,500 ล้านบาท แบ่งออกเป็นหุ้นกู้ชุดที่ 1 มูลค่าเสนอขายไม่เกิน 1,800 ล้านบาท อายุ 2 ปี ครบกำหนดไถ่ถอนปี พ.ศ.2565 อัตราดอกเบี้ยคงที่ร้อยละ 1.93 ต่อปี
หุ้นกู้ชุดที่ 2 มูลค่าเสนอขายไม่เกิน 700 ล้านบาท อายุ 3 ปี ครบกำหนดไถ่ถอนปี พ.ศ.2566 อัตราดอกเบี้ยคงที่ร้อยละ 2.23 ต่อปี ทั้งนี้ หุ้นกู้ทั้ง 2 ชุด ชำระดอกเบี้ยทุกๆ 6 เดือนตลอดอายุหุ้นกู้
ทั้งนี้เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 11,14 ก.ย.63 โดยมีธนาคารกสิกรไทย ธนาคารยูโอบี และบล.เกียรตินาคินภัทร เป็นผู้จัดการการจัดจำหน่ายหุ้นกู้
อันดับความน่าเชื่อถือของหุ้นกู้ที่ระดับ “A+” แนวโน้มเครดิต “คงที่” โดยบริษัท ทริสเรทติ้ง จำกัด เมื่อวันที่ 2 เม.ย.63
บริษัทมีวัตถุประสงค์เพื่อใช้ชำระคืนหนี้ 2,500 ล้านบาท ภายในเดือน ก.ย.63